
ประกาศองค์การบริหารส่วนตำบลพิหารแดง
เรื่อง  เจตจำนงการปฏิบัติตามนโยบายคุณธรรมและความโปร่งใส
-----------------------------------


ตามเจตนารมณ์ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557 พระราชบัญญัติข้อมูลข่าวสารของทางราชการ พ.ศ. 2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2560-2564) และนโยบายของรัฐบาลข้อที่ 10 การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยมคุณธรรม จริยธรรม และจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐทุกระดับและตอบสนองความต้องการ พร้อมอำนวยความสะดวกแก่ประชาชน เพื่อสร้างความเชื่อมั่นในระบบราชการ นั้น


องค์การบริหารส่วนตำบลพิหารแดง จึงได้กำหนดนโยบายคุณธรรมและความโปร่งใสเพื่อมาตรฐาน แนวทางปฏิบัติ และค่านิยมสำหรับข้าราชการและบุคลากรขององค์กรให้ยืดถือ และปฏิบัติควบคู่กับกฎ ระเบียบ และข้อบังคับอื่น ๆ โดยมุ่งมั่นที่จะนำหน่วยงานให้ดำเนินงานตามภารกิจด้วยความโปร่งใส บริหารงานด้วยความซื่อสัตย์สุจริต มีคุณธรรม ปราศจากการทุจริต เพื่อให้บรรลุเจตนารมณ์ ดังกล่าว จึงกำหนดแนวทางให้เจ้าหน้าที่องค์การบริหารส่วนตำบลพิหารแดง ถือปฏิบัติและดำเนินการ ดังนี้


1. บริหารงานและปฏิบัติงานตามหลักธรรมาภิบาล โดยมุ่งตอบสนองความต้องการของประชาชน ด้วยบริการที่รวดเร็ว ถูกต้อง เสมอภาค โปร่งใส และเป็นธรรม


2. ปลูกฝังค่านิยมและทัศนคติให้บุคลากรในสังกัด มีความรู้ความเข้าใจ ยึดหลักคุณธรรม จริยธรรม นำหลักของปรัชญาเศรษฐกิจพอเพียงมาใช้ในการปฏิบัติงานและการดำเนินชีวิต


3. ดำเนินการจัดซื้อ จัดจ้าง ส่งเสริมการดำเนินการให้เกิดความโปร่งใสในทุกขั้นตอน และเปิดโอกาสให้ภาคเอกชน ภาคประชาสังคม และภาคประชาชนเข้ามามีส่วนร่วมในการตรวจสอบการปฏิบัติ โดยเปิดเผยข้อมูลข่าวสารในการดำเนินกิจกรรมทุกรูปแบบ


4. ประชาสัมพันธ์ให้ประชาชนแจ้งข้อมูลข่าวสาร เบาะแสการทุจริต ร้องเรียนร้องทุกข์ผ่านศูนย์ดำรงธรรมองค์การบริหารส่วนตำบลพิหารแดง


5. กรณีพบการทุจริตจะดำเนินการสอบสวนและลงโทษขั้นสูงกับผู้ที่ทุจริตอย่างจริงจัง

จึงประกาศให้ทราบโดยทั่วกัน
ประกาศ   ณ   วันที่   26   มกราคม   พ.ศ.   2560 
 (นายจรินทร์   แว่นแก้ว)

 นายกองค์การบริหารส่วนตำบลพิหารแดง

ประกาศองค์การบริหารส่วนตำบลพิหารแดง
เรื่อง  เจตนารมณ์ตามนโยบายการป้องกันการทุจริตขององค์การบริหารส่วนตำบลพิหารแดง
-----------------------------------


คณะผู้บริหาร พนักงานส่วนตำบล ลูกจ้าง และพนักงานจ้าง ขององค์การบริหารส่วนตำบลพิหารแดง    มีเจตนารมณ์ร่วมกันที่จะสร้างองค์กรแห่งความใสสะอาด โดยการให้บริการด้านความโปร่งใส เพื่อความเป็นธรรมต่อประชาชนผู้รับบริการ และพัฒนาคุณภาพชีวิตของประชาชนในเขตพื้นที่องค์การบริหารส่วนตำบลพิหารแดง


ดังนั้น เพื่อให้บรรลุเจตนารมณ์ดังกล่าว องค์การบริหารส่วนตำบลพิหารแดง ดำเนินการดังนี้


1. บริหารงานและปฏิบัติงาน ด้านหลักธรรมมาภิบาล โดยมุ่งตอบสนองความต้องการของประชาชนด้วยความถูกต้องและเป็นธรรม


2. ปลูกฝังค่านิยมทัศนคติให้บุคลากรในองค์กรและบุคลากร ได้มีความรู้ความสามารถยึดหลักคุณธรรม จริยธรรม และนิยมนำหลักปรัชญาเศรษฐกิจพอเพียงมาใช้ในการปฏิบัติงานและดำรงชีวิต


3. ส่งเสริมให้องค์กรเอกชนและภาคประชาชนได้เข้ามามีส่วนร่วม บทบาทการรับรู้ข้อมูลข่าวสารในการดำเนินกิจการทุกรูปแบบ


4. มุ่งต่อต้านและเฝ้าระวังการทุจริตคอรัปชั่นทุกรูปแบบ โดยมีการเฝ้าระวังอย่างรัดกุมและใช้มาตรการการลงโทษขั้นสูงกับผู้ทุจริตคอรัปชั่น และผู้ที่เกี่ยวข้อง
จึงประกาศให้ทราบโดยทั่วกัน
ประกาศ   ณ   วันที่   26   มกราคม   พ.ศ.   2560 
 (นายจรินทร์   แว่นแก้ว)

 นายกองค์การบริหารส่วนตำบลพิหารแดง

ประกาศองค์การบริหารส่วนตำบลพิหารแดง
เรื่อง  เจตจำนงนโยบายด้านคุณธรรมจริยธรรม
-----------------------------------


องค์การบริหารส่วนตำบลพิหารแดง อำเภอเมืองสุพรรณบุรี จังหวัดสุพรรณบุรี มีกรอบแนวคิดยุทธศาสตร์การพัฒนาคุณธรรม จริยธรรม โดยมุ่งส่งเสริมสร้างคุณภาพบุคลากร องค์การบริหารส่วนตำบลพิหารแดง      ให้เคารพศักดิ์ศรีคุณค่าความเป็นมนุษย์ ส่งเสริมคนดี มีจิตบริการ และดำเนินชีวิตอย่างพอเพียง โดยมีคุณธรรม จริยธรรมเป็นพื้นฐานภายใต้องค์กรธรรมาภิบาล เพื่อเป็นการตอบสนองนโยบาย จึงขอประกาศเจตจำนงนโยบายด้านคุณธรรม จริยธรรม ดังนี้



1. ส่งเสริมให้เจ้าหน้าที่มีคุณธรรม จริยธรรม ที่ดีงามและใช้หลักธรรมในการดำเนินชีวิต


2. สร้างทัศนคติที่ดีงามในการสืบทอดวัฒนธรรม ขนบธรรมเนียม ประเพณีที่ดีงามขององค์กร


3. ส่งเสริมการน้อมนำปรัชญาเศรษฐกิจพอเพียงมานำทางชีวิต มีความขยัน ประหยัดและซื่อสัตย์


4. การบริหารองค์กรโปร่งใส ตรวจสอบได้ บุคลากรได้รับความเป็นธรรมและเสมอภาค


5. บุคลากรขององค์กรปฏิบัติหน้าที่และดำเนินชีวิตโดยยึดถือหลักความสุจริต และต่อต้านการกระทำที่เป็นพฤติกรรมการทุจริต


6. สร้างความสามัคคี พัฒนาและปฏิบัติตามจรรยาบรรณวิชาชีพและเครือข่ายทุกภาคส่วน


เพื่อให้เป็นองค์กรที่บุคลากรมีจิตสำนึกโดยยึดถือคุณธรรม และมีการปฏิบัติที่ยืดถือจริยธรรมในการปฏิบัติตามอำนาจหน้าที่
จึงประกาศให้ทราบโดยทั่วกัน
ประกาศ   ณ   วันที่   26   มกราคม   พ.ศ.   2560 
 (นายจรินทร์   แว่นแก้ว)

 นายกองค์การบริหารส่วนตำบลพิหารแดง

ประกาศองค์การบริหารส่วนตำบลพิหารแดง
เรื่อง  เจตจำนงสุจริตในการบริหารงานขององค์การบริหารส่วนตำบลพิหารแดง
-----------------------------------


ผู้บริหารองค์การบริหารส่วนตำบลพิหารแดง ขอประกาศเจตนารมณ์ว่า จะบริหารงานและกำกับดูแลให้บุคลากรในองค์กรปฏิบัติหน้าที่อย่างซื่อสัตย์สุจริต โปร่งใส พร้อมรับผิดเมื่อเกิดความผิดพลาด เพื่อสร้างความเชื่อมั่น     แก่สังคมว่า การขับเคลื่อนองค์การบริหารส่วนตำบลพิหารแดง จะเป็นไปอย่างมีคุณธรรมและธรรมาภิบาล โดยจะ



1. ปฏิบัติงานทุกขั้นตอนมีความถูกต้องตามกฎหมายและระเบียบข้อบังคับต่าง ๆ อย่างครบถ้วนและเคร่งครัด ตลอดจนส่งเสริมให้เกิดความโปร่งใสในการปฏิบัติงานทุกขั้นตอนตามที่กฎหมายกำหนด


2. ปลูกฝังและสร้างให้เกิดวัฒนธรรมทางความคิดแยกแยะผลประโยชน์ส่วนตนกับผลประโยชน์ส่วนรวมให้ได้ ซึ่งถือเป็นการป้องกันการทุจริตตั้งแต่รากฐานของพฤติกรรมการทุจริต และกระบวนการของหน่วยงานที่มีการกำหนดแผนการป้องกันและปราบปรามการทุจริตในหน่วยงาน รวมไปถึงการมีกระบวนการตรวจสอบถ่วงดุลภายในที่เข้มแข็งและมีประสิทธิภาพ ซึ่งจะทำให้เจ้าหน้าที่ในหน่วยงานเห็นความสำคัญและเกิดความตระหนักถึงผลของการทุจริต จนก่อให้เกิดเป็นวัฒนธรรมในการร่วมต่อต้านการทุจริตได้


3. ไม่ยอมรับพฤติกรรมการทุจริตต่าง ๆ ในหน่วยงาน ไม่ทนต่อการทุจริต และก่อให้เกิดการลงโทษทางสังคม (Social Sanction) อันจะส่งผลทำให้เจ้าหน้าที่ในหน่วยงานเกิดความอายหรือความกลัวที่จะกระทำการทุจริต
จึงประกาศให้ทราบโดยทั่วกัน
ประกาศ   ณ   วันที่   26   มกราคม   พ.ศ.   2560 
 (นายจรินทร์   แว่นแก้ว)

 นายกองค์การบริหารส่วนตำบลพิหารแดง

